CELEX: 62015FN0117
Language: el
Date: 2015-08-18 00:00:00
Title: Υπόθεση F-117/15: Προσφυγή της 18ης Αυγούστου 2015 — ZZ κατά F4E

5.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/37
            
         Προσφυγή της 18ης Αυγούστου 2015 — ZZ κατά F4E
   (Υπόθεση F-117/15)
   (2015/C 328/36)
   Γλώσσα διαδικασίας: η ισπανική
   
      Διάδικοι
   
   
      Προσφεύγων: ZZ (εκπρόσωπος: A. Asmaryan Degtyareva, δικηγόρος)
   
      Καθής: Empresa Común Europea para el ITER y el desarrollo de la energía de fusión (F4E)
   
      Αντικείμενο και περιγραφή της διαφοράς
   
   Ακύρωση της αποφάσεως της Empresa Común Europea para el ITER y el desarrollo de la energía de fusión με την οποία δεν περιελήφθη ο προσφεύγων στον πίνακα επιτυχόντων του διαγωνισμού F4E/CA/ST/FGIV/2015/001, κήρυξη άκυρου του επίμαχου διαγωνισμού και ακύρωση των πράξεων διορισμού των υποψηφίων που επελέγησαν για τις προς πλήρωση θέσεις.
   
      Αιτήματα
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να κηρύξει άκυρο τον διαγωνισμό F4E/CA/STIFGIV/2015/001 της Fusion for Energy για τις θέσεις του Αναπληρωτή Επίσημου Ελεγκτή Δαπανών «Cost control support officer»·
            
         
               —
            
            
               να κηρύξει άκυρο τον πίνακα επιτυχόντων τον οποίο κατήρτισε η καθής συνεπεία της διαγωνιστικής διαδικασίας που εφαρμόσθηκε·
            
         
               —
            
            
               να κηρύξει άκυρο τον διορισμό των επιλεγέντων υποψηφίων στις κενές θέσεις και την ανάληψη των καθηκόντων από τους υποψηφίους που πρότεινε η Επιτροπή Επιλογής και επέλεξε ο Διευθυντής του Fusion for Energy·
            
         
               —
            
            
               να κρίνει ότι είναι σκόπιμη η διενέργεια νέου διαγωνισμού επιλογής υποψηφίων για τις προς πλήρωση θέσεις του Αναπληρωτή Επίσημου Ελεγκτή Δαπανών («Cost control support officer»)·
            
         
               —
            
            
               να αποφανθεί ότι είναι σκόπιμη η γραπτή εξέταση στον νέο διαγωνισμό για την επιλογή του Αναπληρωτή Επίσημου Ελεγκτή Δαπανών («Cost control support officer») και η άμεση διεξαγωγή της προς τον σκοπό επιλογής των υποψηφίων·
            
         
               —
            
            
               να κρίνει καταχρηστική και άκυρη την ευχέρεια της καθής να μην διενεργεί γραπτές εξετάσεις στους διαγωνισμούς επιλογής υποψηφίων αντιθέτως προς τα οριζόμενα στον Οδηγό για τους Υποψηφίους («Guide for Applicants») λαμβανομένης υπόψη της επίμαχης περιπτώσεως·
            
         
               —
            
            
               να διατάξει οποιοδήποτε μέτρο κρίνει σκόπιμο το Δικαστήριο Δημόσιας Διοίκησης προκειμένου να επαναληφθεί ο διαγωνισμός επιλογής υποψηφίων συμφώνως προς τους όρους που θέτει η προκήρυξη για την πλήρωση της κενής θέσεως («Vacancy Notice»), η οποία δημοσιεύθηκε στις 5 Φεβρουαρίου 2015, και περιέχονται στον διαλαμβανόμενο από το ίδιο έγγραφο Οδηγό για τους Υποψηφίους («Guide for Applicants»), όντας υποχρεωτική η διενέργεια της προφορικής και γραπτής εξετάσεως·
            
         
               —
            
            
               να καταδικάσει την καθής, Fusion for Energy, στα δικαστικά έξοδα της παρούσας διαδικασίας.